**Flow Festival** (lyhyemmin **Flow**) on Helsingin Suvilahdessa järjestettävä kaupunkikulttuuri- ja musiikkifestivaali. Vuonna 2022 festivaalilla oli ennätykselliset 90 000 kävijää.

Musiikki Flow Festivalilla on monipuolista kattaen genrejä indierockista ja maailmanmusiikista runsaaseen DJ-tarjontaan sekä klubimusiikkiin. Musiikkitarjonnan lisäksi Flow Festival on perinteisesti panostanut vahvasti myös visuaaliseen taiteeseen ja kaupunkikulttuuriin.

Flow Festival on palkittu Musiikki & Median Industry Awards Gaalassa vuoden festivaalina yhteensä neljä kertaa vuosina 2009, 2011, 2012 ja 2013. Suomalaisessa tapahtumamarkkinointialan Evento Awards -gaalassa Flow Festivalin toimitusjohtaja Suvi Kallio palkittiin huhtikuussa 2017 yhdellä 13 tunnustuspalkinnosta.

Vuoden 2020 sekä 2021 Flow Festivalit peruttiin koronaviruspandemian takia. Seuraavan kerran Flow Festival järjestetään 9.–11. elokuuta 2024.

Historia
--------

!!!-yhtyeen Nic Offer Flow Festivalilla vuonna 2007.
Flow Festival 2023
Flow Festivalin perusti Tuomas Kallio ja tämän yhteistyökumppanit helsinkiläisestä Nuspirit Helsinki -kollektiivista vuonna 2004. Perustajien päämääränä oli tarjota jotain uutta suomalaiselle musiikki- ja kaupunkitapahtumien kentälle. Flow Festival on järjestetty perustamisvuodesta lähtien joka elokuu. Ensimmäinen festivaali järjestettiin VR:n makasiineilla. Vuodesta 2007 lähtien Flow on järjestetty Helsingin Suvilahden teollisuusalueella.

Yli kymmenvuotisen historiansa aikana Flow Festival on järjestetty kolmessa eri paikassa. Tapahtuma on kasvanut suhteellisen pienestä soul- ja jazz-klubitapahtumasta merkittäväksi kansainväliseksi tapahtumaksi.Vuonna 2018 60 prosenttia Flow Festival oy:stä myytiin pääomasijoitusyhtiö Providence Equity Partnersin omistamalle, Luxemburgiin rekisteröidylle tytäryhtiölle.

### 2000-luku

#### 2004

Flow järjestettiin ensimmäistä kertaa vuonna 2004 Helsingissä VR:n makasiineilla 20.–21. elokuuta. Pääesiintyjinä nähtiin Marlena Shaw ja Britti-hiphop-muusikko Ty. Muita esiintyjiä olivat muun muassa Norman Jay, Nicola Conte, The Five Corners Quintet, Jazzanova, Seiji (Bugz in the Attic) ja Nuspirit Helsinki. 

#### 2005

Toisena vuonna Flow-festivaalilla esiintyviä artisteja olivat muun muassa Omar, Husky Rescue, Marva Whitney ja Mark Murphy.

#### 2006

Flow järjestettiin kolmannen kerran vuonna 2006. Tapahtumapaikka vaihtui Helsingin makasiineista Kaikukadulle Sörnäisiin. Esiintyjiin lukeutuivat muun muassa José González, Gravenhurst, Candi Staton, TV-resistori ja Aavikko.

#### 2007

Vuonna 2007 Flow muutti nykyiseen paikkaansa Suvilahden teollisuusalueelle ja vaihtoi nimensä virallisesti Flow Festivaliksi. Esiintyjiä tänä vuonna olivat muun muassa Nicole Willis & The Soul Investigators, Architecture in Helsinki, Op:l Bastards, Risto, Jori Hulkkonen, Pepe Deluxé, Terry Callier sekä The Valkyrians.

#### 2008

Vuoden 2008 Flow Festivalin artisteihin lukeutuivat muun muassa Cut Copy, Kings of Convenience, Crystal Castles, 22-Pistepirkko, The Roots, Sébastien Tellier, Múm sekä Huoratron.

#### 2009

Elokuussa 2009 Flow Festivalin lavoilla nähtiin muun muassa Lily Allen, Kraftwerk, Vampire Weekend, Grace Jones, White Lies, Yann Tiersen, Final Fantasy ja Fever Ray.

Kasvanut festivaali keräsi neljän päivän aikana noin 40 000 festivaalivierasta. Samana vuonna Flow Festival palkittiin ensimmäistä kertaa vuoden festivaalina Musiikki & Median Industry Awards Gaalassa.

### 2010-luku

#### 2010

Vuoden 2010 Flow Festivalin esiintyjiä olivat muun muassa The Chemical Brothers, LCD Soundsystem, Big Boi, Air, M.I.A. Robyn, The xx, Ulver ja Beach House.

#### 2011

Vuonna 2011= festivaali järjestettiin 12.–14. elokuuta Suvilahdessa. Pääesiintyjänä oli Kanye West. Muita esiintyjiä olivat muun muassa Mogwai, Röyksopp, Ariel Pink's Haunted Graffiti, Midlake, Warpaint, Asa Masa, Poutatorvi, Hercules & Love Affair, Empire of the Sun, The Human League, Iron & Wine, The Pains of Being Pure at Heart, Desto featuring Jimi Tenor ja Jori Hulkkonen is Third Culture.

Festivaalien pääyhteistyökumppani vuonna 2011 oli Nokia. Muita kumppaneita olivat HS/Nyt, JCDecaux, Radio Helsinki, Brand Factory, Diesel, Heineken, RGB, UPM Timber ja Viinimaa.

Flow Festival palkittiin Musiikki & Median vuoden festivaalina toisen kerran.

#### 2012

Vuonna 2012 festivaali järjestettiin 8.–12. elokuuta. Ulkomaisia esiintyjiä olivat muun muassa Björk, Bon Iver, Lykke Li, Yann Tiersen, The Black Keys, Feist, Frank Ocean, Flying Lotus ja Ane Brun. Myös Bobby Womackin oli määrä esiintyä festivaaleilla, mutta esiintyminen peruttiin sairastumisen vuoksi.

Lisäksi festivaaleilla esiintyi useita kotimaisia esiintyjiä, muun muassa Jukka Poika, Phantom, Manna, Gracias, Motelli Skronkle, Nicole Willis (USA) & The Soul Investigators, Huoratron, Verneri Pohjola Quartet, Desto, Pekka Airaksinen, Yön syke feat. Jaakko Eino Kalevi, Kuusumun Profeetta, Pepe Deluxé ja French Films.

Vuonna 2012 Flow Festival voitti jo kolmannen Musiikki & Median Vuoden festivaali -palkintonsa.

#### 2013

Kymmenvuotista taivaltaan juhlineen Flow'n artistikattaukseen kuuluivat muun muassa Nick Cave & The Bad Seeds, Alicia Keys, Kendrick Lamar, Kraftwerk, Public Enemy, Cat Power, The Knife, My Bloody Valentine, Beach House ja Cody Chesnutt.

Flow rikkoi kävijäennätyksen houkutellen Suvilahteen yli 60 000 festivaalivierasta. Artisteja festivaaleilla nähtiin yli 150. Flow Festival sai Musiikki & Median vuoden festivaalin tunnustuksen kolmantena peräkkäisenä vuonna. Yhteensä palkintoja festivaalilla on jo neljä. 

#### 2014

Festivaali järjestettiin 8.–10. elokuuta. Tunnetuimpia esiintyjiä olivat muun muassa OutKast, The National, Manic Street Preachers, Janelle Monáe ja Skrillex.

#### 2015

Festivaali järjestettiin 12.–14.elokuuta.. Tunnetuimpia esiintyjiä olivat muun muassa Major Lazer, Pet Shop Boys, Beck, ja Florence and the Machine

#### 2016

Festivaali järjestettiin 12.–14. elokuuta 2016. Tunnetuimpia esiintyjiä olivat muun muassa Sia, Morrissey, New Order ja Iggy Pop.

#### 2017

Festivaali järjestettiin 11.–13 elokuuta. Tunnetuimpia esiintyjiä olivat muun muassa Aphex Twin, Lana Del Rey, London Grammar, Roy Ayers, Skott, The xx, Alma ja Frank Ocean. 

#### 2018

Festivaali järjestettiin 10.–12 elokuuta. Tunnetuimpia esiintyjiä ovat muun muassa Kendrick Lamar, Arctic Monkeys, Patti Smith, Lauryn Hill, St. Vincent, Charlotte Gainsbourg, Lykke Li ja Fleet Foxes.

Loppuunmyydyn viikonlopun aikana Flow keräsi 84 000 kävijää.

#### 2019

Festivaali järjestettiin 9.–11. elokuuta. Tunnetuimpia esiintyjiä olivat muun muassa The Cure, Solange, Tame Impala, Robyn, Modeselektor, Mitski ja Tove Lo.

### 2020-luku

#### 2020

Toukokuussa 2020 kerrottiin, että Flow Festival 2020 on peruttu koronaviruspandemian takia. Flow oli tarkoitus järjestetään 14.–16. elokuuta 2020.

#### 2021

Vuoden 2021 Flow Festival oli tarkoitus järjestää 13.–15. elokuuta 2021. Festivaali kuitenkin peruttiin koronapandemian vuoksi. Vuoden 2020 tapahtumaan ostettujen lippujen oli tarkoitus käydä sellaisenaan vuoden 2021 Flow Festivaalille ja ne käyvätkin edelleen vuoden 2022 Flow Festivaaleille.

#### 2022

Vuoden 2022 Flow Festival järjestettiin 12.–14. elokuuta 2022. Festivaali teki kävijäennätyksensä kun kaikki kolme päivää olivat loppuunmyytyjä ja kävijöitä oli yhteensä 90 000.

#### 2023

Vuoden 2023 Flow Festival järjestettiin 11.–13. elokuuta 2023 Suvilahdessa.

#### 2024

Vuoden 2024 festivaali järjestetään edelleen Suvilahdessa.

Lähteet
-------

1. 1 2  Flow Festival teki uuden kävijäennätyksen  14.8.2022. flowfestival.com. Viitattu 19.8.2023.
2. ↑  "Flow palkittiin vuoden festivaalina" Flow Festival. Viitattu 27.2.2014.
3. ↑  Flow Festivalin Suvi Kallio palkittiin tapahtuma-alan vaikuttajana *Evento-lehti*.  27.04.2017. Keskisuomalainen Oyj Aikakauslehtiryhmä. Viitattu 3.6.2017.
4. ↑  Flow huipentui aurinkoiseen sunnuntaihin *www.flowfestival.com*. Viitattu 19.8.2023.
5. ↑  Flow Festival's Tuomas Kallio on how they're showing what's hip and different in Finland *blogs.independent.co.uk*.  5.7.2013. Viitattu 27.2.2014.
6. ↑  Ammattiliitto yritti sopia festarien talkoolaisille kymmenen euron tuntipalkan, hanke kaatui työnantajajärjestön vastustukseen *Helsingin Sanomat*.  9.8.2019. Viitattu 3.9.2019.
7. ↑  Ohjelma FLOW04, NUSPIRIT HELSINKI FESTIVAL. Viitattu 27.2.2014.
8. ↑  Program FLOW05. Viitattu 27.2.2014.
9. ↑  Ohjelma FLOW06.
10. ↑  Ohjelma Flow07. Viitattu 27.2.2014.
11. ↑  Ohjelma Flow08. Viitattu 27.2.2014.
12. ↑  Ohjelma Flow09. Viitattu 27.2.2014.
13. ↑  Esiintyjät Flow Festival 2010. Viitattu 27.2.2014.
14. ↑  Esiintyjät Flow Festival 2011. Viitattu 27.2.2014.
15. ↑  "Flow vahvistaa: Bobby Womack peruu keikkansa"  3.8.2012. nyt.fi. Viitattu 3.8.2012.
16. ↑  Esiintyjät Flow Festival 2012. Viitattu 27.2.2014.
17. ↑  Ohjelma Flow Festival 2013. Viitattu 27.2.2014.
18. 1 2  Flow Festival Flow Festival 2015. Viitattu 27.2.2014.
19. ↑  Flow Festival *s3-eu-west-1.amazonaws.com*. Viitattu 9.2.2016.
20. ↑  Flow Festival *flowfestival.com*. Viitattu 22.1.2018.
21. 1 2  Loppuunmyyty Flow Festival kokosi viikonloppuna Suvilahteen 84 000 kävijää  12.8.2018. flowfestival.com. Viitattu 13.8.2018.
22. ↑  Jukka Hätinen: Flow avaa pelin: The Cure, Tame Impala, Robyn, Father John Misty ja monta muuta *Rumba.fi*. Viitattu 16.12.2018.
23. ↑  Ensimmäistä kertaa Suomeen – huippusuosittu tähtiräppäri Cardi B esiintyy kesällä Flow-festivaaleilla *mtv.fi*. Viitattu 7.5.2019.
24. ↑  Bjurström, Elis: Flow ja Weekend joutuivat pulaan, tähtiesiintyjät peruivat äkillisesti – Rock-vaikuttaja toivoisi ohareiden tekijöille rajumpia sanktioita *Yle uutiset*. Viitattu 8.8.2019.
25. 1 2 3  Puukka, Päivi & Harjumaa, Marika: Kaupunkifestivaali Flow on peruttu tältä kesältä – liput käyvät ensi vuoden tapahtumaan *Yle uutiset*.  14.5.2020. Viitattu 14.5.2020.
26. ↑  Mäki, Markus: Tämän kesän Flow Festival perutaan – järjestäjät kääntäneet katseet ensi vuoteen *Yle Uutiset*.  27.4.2021. Viitattu 8.12.2021.
27. ↑  Elsa Lindström: Hipsteriyrttejä, värähtelytaidetta ja puolijumalia – tällainen oli Flow Festival 2022 *Kulttuuritoimitus*.  16.8.2022. Viitattu 26.4.2023.
28. ↑  Toni Honko: Flow Festival 2023 *Kohokohdat Helsinki*. Viitattu 26.4.2023.
29. ↑  Kantola, Anne: Flow järjestetään Suvilahdessa vielä ensi vuonna *Helsingin Sanomat*.  31.7.2023. Viitattu 31.7.2023.

Aiheesta muualla
----------------

* Kuvia tai muita tiedostoja aiheesta **Flow Festival** Wikimedia Commonsissa

* Flow Festivalin kotisivut.